રાફેલ ડીલમાં રાહુલ ગાંધીના કૌભાંડના આરોપો પર પીએમએ કહ્યું કે, ‘હું વિચારી નથી શકતો કે સત્યને આ રીતે કચડવામાં આવે છે. વારંવાર બૂમો પાડીને દેશને ગેરમાર્ગે દોરવાનું કામ કરવામાં આવે છે. દેશની સુરક્ષા સાથે જોડાયેલા વિષયો પર આ પ્રકારે રમત રમવામાં આવે છે. દેશ ક્યારેય તમને માફ નહીં કરે. સંસદમાં લાગેલા આરોપો પર બંને દેશે સ્ટેટમેન્ટ આપવું પડ્યું. બંને દેશે ફગાવવું પડ્યું. જે લોકો આટલા વર્ષ સત્તામાં રહ્યા, કોઈ પુરાવા વિના બૂમો પાડતા રહ્યા. સત્યનું ગળું દબાવવાનો પ્રયાસ છે, દેશની જનતા એ જાણે છે. દર વખતે જનતાએ તમને જવાબ આપ્યો છે. દેશવાસીઓને વિશ્વાસ અપાવવા ઈચ્છું છે કે આ સમજૂતી બે દેશો વચ્ચે થઈ છે. સંપૂર્ણ પારદર્શકતા સાથે થઈ છે. રાષ્ટ્રીય સુરક્ષાના મુદ્દા પર આવા બાલિશ નિવેદનોથી બચવું જોઈએ એ મારો આગ્રહ છે. નામદાર સમક્ષ હું પ્રાર્થના કરું છું.’